Petition to a Prefect
Material: papyrus
Place: Alexandria (?)
Categories: Eingabe
Präfekt
Τίτωι  Σάγκτωι ἐπάρχῳ Αἰγύπτου 
παρὰ Διον[υ]σίου Ἀμυντιανοῦ ἀπολυθέν
τος ἐξ ἱπ[πέ]ων εἴλης Ἀπριανῆς. ἐξ ἐν
κελεύσεως Πακτουμηίου Μάγνου τοῦ 
ἡγεμονεύσαντος καὶ τοῦ κρατίστου στρα
τοπεδάρχου Κομινίου Ἀττικ[ο]ῦ παρε
κόμισα ἐνθάδε ἀπὸ τοῦ Ὀξ[υρ]υγχίτου 
νομοῦ ἐκ διαπομπῆς τοῦ στρατηγοῦ εἰ[ς] χρείας λεγεῶνος δευτέρας 
Τραιανῆς Ἰσχυρᾶς λώδικας ἀριθμῷ 
ἑπτακ[ο]σία[ς] ἑβδομήκοντα πέντε . 
ἐ[π]εὶ οὖν ἤδη τεσσαράκοντα  ἡμέ
ρας καὶ πρὸ[ς] ἐνθάδε παρακατεσχέ
θην καὶ οὐδέπω ἡ παράλημψις 
αὐτῶν ἐγένετο ὡς καὶ λειφθῆναί με
καὶ τοὺς σὺν ἐμοὶ ταῖς τροφαῖς, ἀξιῶ 
σε, ἐάν σου τῇ τύχῃ δόξῃ, κελεῦσαι 
ὅταν δοκιμάσῃς παραλαβεῖν ταύ
[τα]ς πρὸς τὸ δύνασθαι κἀμὲ, τοῦ 
καιροῦ τῆς κατασπορᾶς ἐνστάντος, 
εἰς [τ]ὴν ἰ[δ]ίαν ἀποχωρῆσαι ἵνʼ ὦ εὐ
ερ[γ]ετημένος. διευτύχι. Διονύσιος 
[Ἀμυντι]αν[ὸ]ς ἐπιδέδωκ[α].